Daoust mo doa kalz nebeutoch a listri evit ar Bersed e oa gounezet ar gevredidi chresian dar soñj da en em gannañ adarre ouzh listri ar Bersed gant ar jeneral atenian Temistokles, gant ar spi e virfe un trech ouzh ar Bersed a gas o bigi a-hed aodoù Peloponnesos, a-dreñv da linenn difenn diwezhañ ar Chresianed. Mennet e oa ivez ar roue Kserses da drechiñ ar Chresianed da vat da echuiñ ar brezel. Goude un taol fin a-berzh Temistokles ech antreas morlu ar Bersed e strizh-mor Salamis hag e klaskas stankañ an daou zigor. Dre ma oa enk ar strizh-mor e teuas niver bras ar Bersed da vezañ un diaezamant. O bigi o deveze poan o leviata hag a grogas da vezañ dizurzhiet. Dar mare-se e argadas listri ar Chresianed renket en a-raok en ul linenn ha mont a reas an trech gante. Goueledet pe kemeret e oa dan nebeutañ 300 lestr persat.